Nouerint vniuersi, ad quos præsens scriptum peruenerit, quod controuersia, quæ erat inter THEOBALDVM Abbatem Clun.  Hamelinū Comitem Warennæ, de Priore substituendo in Monasterio S. Pancratij de Lewes, in præsentia domni HENRICI Regis Angliæ hoc modo quieuit. Anno ab Incarn. Domini MCLXXXII. apud Nothingeham in die festiuitatis S. Bartholomæi, præsentibus Hugone Dunelmensi, Gaufrido Elyensi, Ioanne Norwicensi, Safredo Cecestrensi Episcopis,  Ioāne electo Ebroicensi, Magistro Waltero Archidiacono Oxenefordēsi, Ranulpho de Glanuille, Ric. Comite Clarens., Reignaldo de Curten., Gilbertus Pipard. Vicec. Conuentus Lewenens.  prædictus Comes mittent nuncios suos ad Abbatem  Conuentum Clun. propter Priorem habendum. Abbas vero  Conuentus Priorem mittent idoneum, qui in iā dictum Monasterium sine contradictione  molestia recipietur. Comes vero, si infra subsequens quinquennium de dignitate, quam sibi vendicat in præfato Monasterio, agere voluerit, Abbas super hoc stabit iudicio. Si vero idem Comes exinde contra Abbatem experiri noluerit, ipse  Abbas ponent se super x. legaliores Monachos de Lewes, qui in hac re suspecti non fuerint,  super x. legaliores Monachos de Cluniaco,  quod ipsi adiurati in periculo Ordinis sui,  sub interminatione anathematis exinde dixerint, ab vtraque parte obseruabitur. Prior autem, qui in Monasterio S. Pancratij de Lewes substituetur, inde non amouebitur, nisi iusta,  rationabilis causa interuenerit.